《东坡在惠州窘于衣食以重九近有樽俎萧然之叹》
宋代·赵蕃

去年迫重九，倦游正长干。
税驾僧屋古，无从借船官。
今年山中僧，朝暮无续餐。
朔身谩九尺，何时辞馁寒。
货殖赐何有，箪瓢未臞颜。
因知昔人意，道胜贫非关。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。